79 
sérleti maga viseletében tapasztalható ; hasonló mennyiségű alkáli tar¬ 
talom mellett felette fontosak az olvadás és az olvadék minőségében 
mutatkozó viszonyok, melyek hivatva vannak egyszersmind kellő fényt 
deríteni a keletkezés körülményeire is, miről alább még röviden lesz 
szó. Tapasztalni ugyanis, hogy némi eltérés mellett az olvadási fokban, 
az egyik olvadék minősége megfelel a másik rendes állapotának, mi leg¬ 
tanulságosabban észlelhető a szurokköves és a sphaerolithos, valamint 
az utóbbi meg a mienites anyag között. 
Az előbbi oldalon lévő táblázatban össze van állitva az egyes le¬ 
irt kőzetanyagoknak lángkisérleti viselkedése. 
Mint a táblázat utolsó rovatából ki vehetjük mindegyiknél többá-ke- 
vésbbé erős K tartalom mutatkozott a szemek gipszszel történt összeol¬ 
vasztásánál, az első két kísérletben azonban annak még nyoma sem volt 
észrevehető. Meg kell itt még jegyeznem, hogy a fentebbi eredmények 
számos kísérlet eredményéül tekintendők. 
Szükségesnek tartottam továbbá a táblázatban felsorolt anyagok 
sósav oldataival is kísérleteket tenni, miért is minden egyesnek apró 
széttört szemeit concentrált sósav hatásának tettem ki. 24 óra lefolyása 
után a folyadék egyiknél sem változott jelentékenyen, csak a szurok- 
köves anyagokra öntött sav lett gyengén zöldes-sárga a kivált vastól; 
hasonló szint a többi csak 48 óra lefolyása után öltött, de egyéb nemit 
megtámadta!ásnak még nyoma sem volt észlelhető. Az oldatok lángki- 
sérletei alig különböztek egymástól, erős Na és K tartalom, de csak ke¬ 
vés calcium volt kimutatható. 
Végre meg kell emlékeznem néhány szóval a lörinczi sphaerolithos 
trachyt keletkezésének és képződésének körülményeiről is, amennyiben 
ezekre a helyszínén és a leirt petrografiaí vizsgálatok alapján követkéz 
tethetünk. 
Említettük, hogy a fekete anorthit-trachyt későbbi eruptió termé¬ 
nye, mint a vereses oligoklas-andesin-trachyt és hogy a sphaerolithos 
féleség a kettő közötti határon lép fel legszebben, továbbá hogy minden 
körülmény arra mutat, miszerint az utóbbi és a vereses trachyt anyaga 
egy és ugyanaz, csakhogy különféle módosulatban; az egyik többnyire 
rhyolitos, a másik szurokköves. Alig szenved kétséget, vagy legalább 
igen valószinii az a feltevés, hogy ezek a módosulatok a fiatalabb tra- 
chytnak a régebbire való behatásának tulajdoníthatók, a mely régebbiek¬ 
nek egy kis részét, mint látszik, megolvasztani sikerült és ennek újból 
történt kihűlése alkalmával szurokköves állapotot vett tel, de egyszers¬ 
mind egy részében ekkor sphaerolithok is váltak ki. 
